Diari Oficial de la Generalitat Valenciana


Sumari del DOGV 6248, del 19-04-2010 (2010/3834)

Aprovació provisional de la modificació puntual número 10 de les normes subsidiàries.
-------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3834


Data del document
:   06-04-2010

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * administració local
    * pla d'urbanisme

Aprovació provisional de la modificació puntual número 10 de les normes subsidiàries. [2010/3834]  
Aprovació provisional de la modificació puntual número 10 de les normes subsidiàries d'Estivella.  
El Ple de la corporació municipal, en la sessió celebrada el dia 26 de març corrent es va adoptar, per unanimitat dels assistents, el següent acord:  
Vista la memòria justificativa de la modificació puntual de les normes subsidiàries de planejament d'Estivella (aprovades definitivament per un acord de la Comissió Territorial d'Urbanisme de València de data 18 de juliol de 1996), redactada per l'Oficina Tècnica Municipal, i que afecta únicament les zones qualificades pel planejament actual com a ZR1- nuclis històrics i ZR2- residencial entre mitgeres.   
Atés que en la dita memòria queda justificada la conveniència d'aprovar la modificació proposada, amb la qual es pretén únicament modificar la part de la documentació escrita de les normes urbanístiques vigents, i l'informe de la qual a continuació es remet.   
«Introducció:  
El municipi d'Estivella esta actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València, el dia 18 de juliol de 1996.  
Amb el present document es proposa la modificació puntual de les vigents normes subsidiàries pel que fa exclusivament a la inclusió en les normes particulars de la subzona d'ordenació ZR3.2 de l'ús habitatge plurifamiliar protegit, a fi de possibilitar la implantació en la dita subzona de conjunts edificatoris d'habitatges i/o allotjaments subjectes a qualsevol dels règims de protecció pública establits en la normativa vigent en esta matèria.  
Àmbit de la modificació puntual de les normes urbanístiques  
D'acord amb l'anterior, l'àmbit de la present modificació puntual se circumscriu únicament als terrenys sotmesos a les determinacions pròpies de la subzona ZR3.2 de les vigents normes subsidiàries, establint-se per a estos la possibilitat d'implantar-hi l'esmentat ús d'interés públic amb subjecció als mateixos paràmetres edificatoris que fins al dia de hui s'inclouen per a l'esmentada subzona en les vigents normes subsidiàries del planejament.  
Proposta de la modificació  
La tramitació del present expedient pretén únicament modificar la relació d'usos prohibits i permesos de l'actual regulació continguda en les normes urbanístiques vigents per a la subzona d'ordenació ZR3.2, a fi de possibilitar la construcció en els terrenys subjectes a la dita normativa de conjunts edificatoris d'habitatges i/o allotjaments de protecció pública, tot això, sense alterar la resta de determinacions urbanístiques establides per a la dita zona i sense que se'n modifique l'ús característic.  
En conseqüència, no es modifica cap paràmetre urbanístic de les actuals normes subsidiàries propi de l'ordenació estructural, atés que es considerar el règim de parcel·lació i el de compatibilitat d'usos determinacions pròpies de l'ordenació detallada d'acord amb l'article 60 de la Llei 16/2005, de 30 de desembre, Urbanística Valenciana.  
Justificació i conveniència de la modificació  
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni determinacions pròpies de l'estructura general i orgànica del territori.  
Tampoc es produïx cap canvi de zonificació o ús urbanístic de zones verdes o espais lliures, ni d'augment de volum o superfície edificable; per això es fa innecessària l'aportació de qualsevol quadre comparatiu o suplement de dotacions.  
Així mateix, i atés que operar únicament sobre elements propis de l'ordenació detallada del sòl urbà, la modificació proposada no afecta, altera o modifica l'ordenació estructural o primària.  
Es pretén, doncs, amb la present modificació puntual de les normes subsidiàries, arreplegar en la seua documentació normativa la possibilitat d'implantar en els terrenys subjectes a la subzona d'ordenació del sòl urbà ZR 3.2 conjunts edificatoris d'habitatge i/o allotjaments de protecció pública, establint les condicions urbanístiques exigides per a tal fi i esmenant amb això el problema actualment existent de falta de sòl amb capacitat per a albergar les dites edificacions d'interés públic i social.  
Des d'esta perspectiva, i entenent el planejament com a instrument al servici de la comunitat a què es destina, es justifica que per mitjà del compliment dels mecanismes previstos en l'ordenament urbanístic, s'adopten mesures com les propostes que donen resposta a la realitat social actual caracteritzada, entre altres aspectes, per la dificultat per a accedir a un habitatge, dret consagrat en la Constitució espanyola.  
En resum, es preveu un ajust reglamentari de les normes subsidiàries que possibilite l'efectiva execució de construccions destinades a vivendes i/o allotjaments protegits, creant amb este fi les condicions urbanístiques necessàries per a disposar de sòl amb capacitat d'albergar eixe tipus d'edificació  
Modificació de les normes urbanístiques  
La consideració de l'ús plurifamiliar protegit com a ús permés en la subzona d'ordenació ZR3.2, exigix la regulació expressa de l'esmentat ús en el corresponent articulat en les actuals normes urbanístiques.  
Per consegüent, resulten modificats els articles de les vigents normes subsidiàries que a continuació s'indiquen, els quals passen a tindre la següent redacció (en roig, la modificació):  
Article 168. Ús residencial  
És el que es desenvolupa en els edificis destinats a l'allotjament permanent de persones.  
Es distingixen els següents tipus i categories d'ús residencial:  
- Ús residencial unifamiliar. en cada unitat parcel·lària s'edifica un sol habitatge en edifici aïllat o agrupat horitzontalment, amb accés independent i exclusiu  
- Ús residencial plurifamiliar. En cada unitat parcel·lària s'edifiquen dos o més habitatges, podent disposar d'accessos i zones comunes. Dins de l'esmentat ús cal distingir dues categories:   
Ús residencial lliure. El caracteritzat per destinar-se a habitatges de règim lliure  
Ús residencial protegit. El caracteritzat per destinar-se a habitatges i/o allotjaments subjectes a qualsevol dels règims de protecció pública previstos en la normativa sectorial vigent.  
- Ús residencial comunitari. Edificis destinats a l'allotjament permanent de col·lectius que no constituïsquen unitats familiars, com a residències d'estudiants, comunitats cíviques, comunitats religioses, etc.  
Article 203. Usos, tipologia i paràmetres d'ordenació  
Renomenament dels apartats de l'article 203 de les normes subsidi (en 1; 2; 3 i 4).  
2. Els usos prohibits i compatibles són els assenyalats per a la zona ZR3; no obstant això, per a la subzona ZR3.2 es permet l'ús residencial plurifamiliar protegit com a ús compatible   
3. [?]  
4. Els paràmetres de l'ordenació són els corresponents a la zona ZR3, per edificació en filera en parcel·la, amb les particularitats que s'indiquen en els articles següents.   
Article 204. Forma i grandària de la parcel·la  
g) Per a l'ús residencial plurifamiliar protegit la superfície mínima de parcel·la s'establix en 1.000 metres quadrats, havent de disposar d'una longitud mínima del límit frontal amb les vies de 15 metres lineals.   
(la resta de l'article manté inalterada la seua actual redacció)  
Documents que s'afecten  
La present modificació no afecta la documentació gràfica de les vigents normes subsidiàries.  
Tramitació  
La present modificació de les normes subsidiàries vigents a Estivella es tramita a l'empara del que disposen els articles 94 i concordants de la Llei Urbanística Valenciana (Llei 16/2005, de 30 de desembre).  
Així mateix, de conformitat amb el que establix l'article 223.5 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, este projecte de modificació puntual de les normes subsidiàries d'Estivella es tramitarà conforme al procediment previst per a l'aprovació de plans parcials, requerint per tant segons l'article 83.2.a de la LUV, l'exposició pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, el projecte diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.  
Òrgan competent per a la seua aprovació definitiva  
Per tractar-se d'una modificació de Pla General referida únicament a elements d'ordenació detallada, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb el que disposa l'article 223.5 de l'esmentat ROGTU, si bé el dit acord ha d'adoptar-se per majoria absoluta del nombre legal de membres de la corporació, segons el que disposa la Llei 7/1985, de 2 d'abril, Reguladora de les Bases de Règim Local».  
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, establix que les modificacions dels plans es duran a terme segons el procediment establit per a cada tipus de pla, i que segons la Llei 16/2005, de 30 de desembre, Urbanística Valenciana, se circumscriuen en este cas a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en l'ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana "Correspon a l'ajuntament aprovar definitivament els planes i programes d'iniciativa municipal o particular, sempre que no modifiquen l'ordenació estructural.  
Així, doncs i una vegada en la votació, per unanimitat dels assistents, el Ple de la corporació d'Estivella va adoptar els acords següents:  
«Primer. Sotmetre a informació pública per un termini d'un mes el projecte de modificació puntual de les normes subsidiàries de planejament d'Estivella número 10, que afecta únicament les zones qualificades pel planejament actual com a ZR3.2, modificant la part de la documentació escrita de les normes urbanístiques vigents, corresponent a l'articulat, fixant la nova redacció dels articles 168, 203 i 204, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en este Ajuntament.  
Segon. Transcorregut el dit termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública».  
Cosa que es fa pública perquè se'n prenga coneixement, a l'efecte del que disposa la Llei 16/2005, de 30 de desembre, i legislació en concordança.  
Estivella, 6 d'abril de 2010.- L'alcalde: Robert Renau Ramon.